Ved ferdigstillelse som «France» i 1962 hadde skipet en brutto(register)tonnasje på 66 348 BRT, en netto(register)tonnasje på 37 063 NRT og en dødvekttonnasje på 12 000 TDW. Skipets deplasement var på 57 607 tonn. Da skipet ble ferdig konvertert til cruiseskip i 1980, hadde skipet en ny brutto(register)tonnasje på 70 202 BRT, en ny netto(register)tonnasje på 38 573 NRT og en ny dødvekttonnasje på 15 330 TDW. I 1990 ble skipet påbygd med to prefabrikkerte dekk som ga skipet ytterligere tonnasje med 76 049 BRT, 45 886 NRT og 13 960 TDW.